Diari Oficial de la Generalitat Valenciana


Sumari del DOGV 5724, del 14-03-2008 (2008/2825)

Resolució de 25 de gener de 2008, de la Direcció General del Centre d'Investigació Príncep Felip, per la qual es constituïx la Mesa de Contractació d'esta institució i se n'establix la composició.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5724

Data del DOGV
:   14-03-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/2825


Data del document
:   25-01-2008

Organisme emissor
:   Centre d'Investigació Príncep Felip

Tipus de document
:   Resolució

Anàlisi jurídica

 Descriptors 

:   * organització administrativa
    * contracte administratiu

Resolució de 25 de gener de 2008, de la Direcció General del Centre d'Investigació Príncep Felip, per la qual es constituïx la Mesa de Contractació d'esta institució i se n'establix la composició. [2008/2825]  
De conformitat amb el que preveu l'article 81 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, i 79 del Reial Decret 1098/2001, de 12 d'octubre, pel qual s'aprova el reglament general de la dita llei, així com el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb la finalitat de constituir una mesa de contractació Permanent que assistisca l'òrgan de contractació de la Direcció General del Centre d'Investigació Príncep Felip, resolc:  
Primer  
1. Es constituïx amb caràcter permanent la mesa de contractació del Centre d'Investigació Príncep Felip, amb les funcions que se li assignen en el Reial Decret Legislatiu 2/2000, de 16 de juny, i en el Reglament General de Contractació de 12 d'octubre de 2001, en tant que no s'oposen al que s'ha disposat en el text refós esmentat.  
2. En el procediment negociat d'adjudicació de contractes la intervenció de la mesa de contractació serà potestativa per a l'òrgan de contractació.   
Segon  
1. La mesa de contractació Permanent del Centre d'Investigació Príncep Felip tindrà la composició següent:   
President: María José Feltrer Sanmartín, gerent del Cipf.   
Vicepresident: Begoña Núñez Navarro, cap d'Administració del Cipf, que actuarà en substitució del president.   
Vocals:  
Titulars: Noelia Fliquete Escribá, David Fernández Caballero, Alejandro Galán Bauset i Leonor Puchades Carrasco.   
Suplents: Emma Todd, Ana Rodrigo Williamson, Sonia Perelló Pigazo i Anna Gil López.   
Secretari titular: José Maria Marco Pascual, cap de l'Àrea Jurídica.   
Secretari suplent: un membre del cos administratiu designat a este efecte pel president de la mesa de contractació.  
Els vicepresidents, els vocals suplents i el secretari suplent actuaran en cas de vacant, absència, malaltia o una altra causa legal que impedisca l'assistència dels titulars.  
2. Tots els membres de la mesa de contractació tindran veu i vot, excepte el secretari, que actuarà amb veu però sense vot.   
Tercer  
1. Quan l'especialitat dels contractes així ho aconselle esta Presidència podrà constituir meses de contractació singulars i distintes, introduint canvis en els membres que no vinguen legalment imposats, i que seran les que assistisquen l'òrgan de contractació en l'adjudicació d'aquells contractes específics.   
2. Quan així ho requerisca la naturalesa del contracte a adjudicar, el president o els vocals de la mesa de contractació podran proposar la incorporació a esta de tots els assessors que creguen convenients per raó dels seus especials coneixements tècnics, sense que tinguen la consideració de membres de la mesa de contractació, ni una altra funció que la d'informar i assessorar de manera no vinculant als seus components.   
Quart  
Atés el caràcter d'òrgan col·legiat que posseïx la mesa de contractació, li seran aplicables les normes recollides en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Cinqué  
La present resolució entrarà en vigor l'endemà de la seua publicació en el Boletín Oficial del Estado.  
València, 25 de gener de 2008.- El director general del Cipf: Ruben Moreno Palanques.